CELEX: 32019D1297
Language: fi
Date: 2019-07-31 00:00:00
Title: Neuvoston päätös (YUTP) 2019/1297, annettu 31 päivänä heinäkuuta 2019, Euroopan turvallisuus- ja puolustusakatemian (ETPA) perustamisesta annetun päätöksen (YUTP) 2016/2382 muuttamisesta

2.8.2019   
               
               
                  FI
               
               
                  Euroopan unionin virallinen lehti
               
               
                  L 204/36
               
            
         NEUVOSTON PÄÄTÖS (YUTP) 2019/1297,
         annettu 31 päivänä heinäkuuta 2019,
         Euroopan turvallisuus- ja puolustusakatemian (ETPA) perustamisesta annetun päätöksen (YUTP) 2016/2382 muuttamisesta
         EUROOPAN UNIONIN NEUVOSTO, joka
         ottaa huomioon Euroopan unionista tehdyn sopimuksen ja erityisesti sen 28 artiklan 1 kohdan, 42 artiklan 4 kohdan ja 43 artiklan 2 kohdan,
         ottaa huomioon unionin ulkoasioiden ja turvallisuuspolitiikan korkean edustajan ehdotuksen,
         sekä katsoo seuraavaa:
         
                     (1)
                  
                  
                     Neuvosto hyväksyi 21 päivänä joulukuuta 2016 päätöksen (YUTP) 2016/2382 (1) Euroopan turvallisuus- ja puolustusakatemian (ETPA) perustamisesta.
                  
               
                     (2)
                  
                  
                     Neuvosto hyväksyi 14 päivänä toukokuuta 2018 päätöksen (YUTP) 2018/712 (2), jolla ETPA:lle annettiin tehtäväksi perustaa kyberalan koulutus-, arviointi- ja harjoitusalusta (Cyber Education, Training, Evaluation and Exercise platform), ja totesi samalla tarpeelliseksi varmistaa täydentävyys muiden unionin toimien ja aloitteiden kanssa.
                  
               
                     (3)
                  
                  
                     Neuvosto hyväksyi 6 päivänä marraskuuta 2018 päätöksen (YUTP) 2018/1655 (3), jolla muutettiin päätöstä (YUTP) 2016/2382 ja vahvistettiin rahoitusohje 1 päivänä tammikuuta 2019 alkavalle ja 31 päivänä joulukuuta 2019 päättyvälle kaudelle.
                  
               
                     (4)
                  
                  
                     Poliittisten ja turvallisuusasioiden komitea hyväksyi 20 päivänä syyskuuta 2018 tehtävänkuvauksen siviilikriisinhallintakomitean erityiskokoonpanona toimivalle EU:n siviilialan koulutusryhmälle.
                  
               
                     (5)
                  
                  
                     Jäsenvaltiot ilmoittivat EU:n siviilialan koulutusryhmän kokouksessa 15 päivänä maaliskuuta 2019, että siviilialan koulutuskoordinaattoreille tarvitaan unionin rahoitustukea.
                  
               
                     (6)
                  
                  
                     ETPA:n johtokomitea päätti 3 päivänä kesäkuuta 2019, että ETPA:n olisi hallittava ja hallinnoitava siviilialan koulutuskoordinaattoreiden matka- ja majoituskuluihin liittyviä kustannuksia.
                  
               
                     (7)
                  
                  
                     Päätös (YUTP) 2016/2382 olisi näin ollen muutettava tämän mukaisesti,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Lisätään päätöksen (YUTP) 2016/2382 4 artiklan 3 kohtaan alakohta seuraavasti:
            
               
                           ”j)
                        
                        
                           tukee siviilikriisinhallintakomiteaa ja EU:n siviilialan koulutusryhmää hallitsemalla ja hallinnoimalla siviilialan koulutuskoordinaattoreiden toimintaan liittyviä matka- ja majoituskuluja.”
                        
                     
         
         
            2 artikla
            Tämä päätös tulee voimaan päivänä, jona se hyväksytään.
         
         
            Tehty Brysselissä 31 päivänä heinäkuuta 2019.
            
               
                  Neuvoston puolesta
               
               
                  Puheenjohtaja
               
               T. TUPPURAINEN
            
         
         
            (1)  Neuvoston päätös (YUTP) 2016/2382, annettu 21 päivänä joulukuuta 2016, Euroopan turvallisuus- ja puolustusakatemian (ETPA) perustamisesta ja päätöksen 2013/189/YUTP kumoamisesta (EUVL L 352, 23.12.2016, s. 60).
         
            (2)  Neuvoston päätös (YUTP) 2018/712, annettu 14 päivänä toukokuuta 2018, Euroopan turvallisuus- ja puolustusakatemian (ETPA) perustamisesta annetun päätöksen (YUTP) 2016/2382 muuttamisesta (EUVL L 119, 15.5.2018, s. 37).
         
            (3)  Neuvoston päätös (YUTP) 2018/1655, annettu 6 päivänä marraskuuta 2018, Euroopan turvallisuus- ja puolustusakatemian (ETPA) perustamisesta annetun päätöksen (YUTP) 2016/2382 muuttamisesta (EUVL L 276, 7.11.2018, s. 9).